

ΕΛΛΗΝΙΚΗ ΔΗΜΟΚΡΑΤΙΑ Μαρκόπουλo, 27 Φεβρουαρίου 2020

ΥΠΟΥΡΓΕΙΟ ΠΟΛΙΤΙΣΜΟΥ & AΘΛΗΤΙΣΜΟΥ

ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ Αριθμ.Πρωτ. 487

**ΦΙΛΙΠΠΟΣ ΕΝΩΣΙΣ ΤΗΣ ΕΛΛΑΔΟΣ**

(ΑΝΑΓΚ. ΝΟΜΟΣ 858/1937)

Δ/ΝΣΗ ΛΕΙΤΟΥΡΓΙΑΣ ΙΠΠΟΔΡΟΜΙΩΝ

ΤΜΗΜΑ ΜΗΤΡΩΟΥ & ΠΟΙΝΟΛΟΓΙΟΥ

ΜΑΡΚΟΠΟΥΛΟ ΜΕΣΟΓΑΙΑΣ

Τ.Θ 78 Τ.Κ. 190 03

ΤΗΛ: 2299 04 1335-6

ΦΑΞ: 2299 04 1334 **ΠΡΟΣ : ΕΛΛΑΝΟΔΙΚΕΣ**

 **: ΙΠΠΟΔΡΟΜΙΑΡΧΗ**

 **: ΕΠΟΠΤΗ ΠΡΟΠΟΝΗΣΕΩΝ**

 **: ΑΦΕΤΗ**

 **: IΠΠΟΔΡΟΜΙΕΣ ΑΕ**

 ΘΕΜΑ : «Ανακοίνωση Απόφασης Επιτροπής Ιπποδρομιών της 27/2/2020 »

 KOINOΠΟΙΗΣΗ:

 ΕΙΔΙΕ

 ΕΠΔΙ

ΕΝΕΠΔΙ

 ΣΥΝΔΕΣΜΟΣ ΑΝΑΒΑΤΩΝ

ΑΠΟΦΑΣΗ ΤΗΣ

ΕΠΙΤΡΟΠΗΣ ΙΠΠΟΔΡΟΜΙΩΝ

Η Επιτροπή Ιπποδρομιών συνήλθε στις 26.02.2020 προκειμένου να εξετάσει την υπ. αριθμ. πρωτ. 2320/11.12.2019 αίτηση του μαθητευόμενου αναβάτη δρομώνων ίππων **Άμπντ Ραχίμ** **Ουάελ** με την οποία ο ανωτέρω αιτείται άδεια να ιππεύσει στις ιπποδρομίες. Η Επιτροπή κατόπιν ακροάσεως του αιτούμενου και λήψης υπόψιν α) των προσκομισθέντων εκ μέρους του αιτούμενου δικαιολογητικών β) της υπ’ αριθμ. πρωτ. 248/3.02.2020 Συστατικής Επιστολής του Αφέτη γ) της υπ’ αριθμ. πρωτ. 207/27.01.2020 Συστατικής Επιστολής του Επόπτη προπονήσεων δ) των υπ’ αριθμ. πρωτ. 417 και 418/19.02.2020 Συστατικών Επιστολών των Προπονητών Ι. Μυκονιάτη και Ν. Καλογερόπουλου αποφαίνεται τα εξής:

Στο άρθρο 83 του Κώδικα Ιπποδρομιών ορίζονται τα εξής:

«Προϋποθέσεις για χορήγηση αδείας αναβάτη:

α. Tίτλος αποφοίτησης της ΣXOΛHΣ MOPΦΩΣEΩΣ EΛΛHNΩN ANABATΩN

β. Συμπλήρωση δεκαπέντε (15) πρώτων νικών σαν μαθητευόμενος αναβάτης μέχρι της ηλικίας των 24 ετών. Mετά από το όριο αυτό της ηλικίας τους μπορούν εφόσον το επιθυμούν να μεταπηδούν στον κλάδο των αναβατών προπόνησης.

γ. Επίσης το Δ.Σ της Φ.Ε.Ε μετά από εισήγηση της Ε.Ι μπορεί να χορηγεί άδεια αναβάτη σε μαθητευόμενο που είναι 24 ετών, έχει επιτύχει πάνω από 10 πρώτες νίκες και 200 αναβάσεις τουλάχιστον μέχρι την ηλικία αυτή.

δ. Ποινικό μητρώο - πιστοποιητικό υγείας.».

Περαιτέρω στο άρθρο 14 (ΙΙ) παρ. 2 των Γενικών Διατάξεων ορίζεται ότι: «Οι μαθητευόμενοι αναβάτες συμμετέχουν κατά κανόνα σε αμιγείς ιπποδρομίες μαθητευομένων, όταν ο αριθμός τους επιτρέπει την διεξαγωγή τέτοιων ιπποδρομιών. Η Επιτροπή Προγράμματος λαμβάνει υπόψη της την ύπαρξη αυτών των προϋποθέσεων, μεριμνά και υποχρεώνεται στην ανάλογη προκήρυξη αμιγών ιπποδρομιών μαθητευομένων. Αν ο αριθμός των μαθητευομένων αναβατών δεν επαρκεί για τη διεξαγωγή αμιγών ιπποδρομιών μαθητευομένων, τότε προκηρύσσονται μικτές ιπποδρομίες μαθητευομένων και νέων αναβατών.». Στη δε παρ. 3 του ανωτέρω άρθρου αναφέρεται ότι: «Κανένας μαθητευόμενος αναβάτης δεν μπορεί να ιππεύσει σε μικτές ιπποδρομίες με αναβάτες, εάν δεν έχει τρεις (3) συμμετοχές σε ιπποδρομίες μαθητευομένων ή μαθητευομένων και νέων αναβατών.».

Εκ των ανωτέρω διατάξεων προκύπτει ότι μαθητευόμενοι αναβάτες δικαιούνται να ιππεύσουν σε μεικτές ιπποδρομίες μόνο εφόσον έχουν συμπληρώσει τρεις (3) συμμετοχές σε ιπποδρομίες μαθητευομένων ή μαθητευομένων και νέων αναβατών. Συγχρόνως, από την τηρούμενα στο τμήμα μητρώου και ποινολογίου της Φ.Ε.Ε. στοιχεία προκύπτει επίσης ότι ο εν λόγω μαθητευόμενος αναβάτης έχει συμμετάσχει σε δύο ιπποδρομίες μαθητευομένων. Ενόψει όμως του ότι τα τελευταία χρόνια δεν προκηρύσσονται από την Φ.Ε.Ε. ιπποδρομίες μαθητευομένων ή μεικτές, ο αιτούμενος δεν μπορεί να συμπληρώσει τον απαραίτητο αριθμό αναβάσεων, προκειμένου να προαχθεί περαιτέρω και να ασκήσει ακώλυτα το επάγγελμα του αναβάτη.

Για το λόγο αυτό, η Επιτροπή Ιπποδρομιών κάνει δεκτή την υπ’ αριθμ. πρωτ. 2320/11.12.2019 αίτησή του μαθητευόμενου αναβάτη **Άμπντ Ραχίμ Ουάελ** και επιτρέπει σε αυτόν, όπως ιππεύει σε ιπποδρομίες ίππους ηλικίας μεγαλύτερης των 2 ετών.

 Η ΕΠΙΤΡΟΠΗ ΙΠΠΟΔΡΟΜΙΩΝ

 ΣΕΡ. ΣΠΑΣΣΩΦ – ΑΝ. ΜΑΛΤΕΖΟΣ – Ι. ΤΣΑΚΑΛΗΣ